burgasdotpro/wikipedia huggingface dataset:
Majstrovstvá sveta v ľadovom hokeji hráčov do 20 rokov 2021

Majstrovstvá sveta v ľadovom hokeji hráčov do 20 rokov 2021 boli 45. juniorským svetovým šampionátom. Konali sa od 25. decembra 2020 do 5. januára 2021 v kanadskom meste Edmonton. O víťazstvo bojovalo 10 tímov a špecifické boli tým, že žiaden tím nevypadne. Titul obhajovala Kanada. Kvôli pandémii koronavírusu sa zápasy odohrali bez účasti divákov.
Rozhodcovia.
IIHF nominovala 14 hlavných a 12 čiarových rozhodcov (keďže sa hrá v bubline, všetci rozhodcovia sú Kanaďania.)
Adam Bloski, Michael Campbell, Alexandre Garon, Olivier Gouin, Kyle Kowalski, Guillaume Labonté, Mike Langin, Fraser Lawrence, Kevin Maille, Mathieu Menniti, Mark Pearce, Brett Roeland, Carter Sandlak, Tyson Stewart
Guillaume Brunelle, Maxime Chaput, Jonathan Deschamps, Deion Foster, Adam Harris, Brett Mackey, Kelsey Mahoney, Matthew Mannella, Michael McGowan, Ben O'Quinn, Nathan Vanoosten, Tarrington Wyonzek
Základné skupiny.
(Q)kvalifikované tímy do play-off.
Skupina A
Všetky časy sú uvedené v Stredoeurópskom čase. 
Zápasy
Skupina B
Zápasy
Nižšie divízie.
Všetky nižšie divízie boli zrušené pre pandémiu ochorenia COVID-19.
I. A divízia.
Turnaj I. A divízie MS juniorov 2021 sa mal hrať v Hørsholme v Dánsku od 13. do 19. decembra 2020. Mali sa ho zúčastniť tímy Bieloruska, Dánska, Kazachstanu, Lotyšska, Maďarska a Nórska.
I. B divízia.
Turnaj I. B divízie MS juniorov 2021 sa mal hrať v Tallinne v Estónsku od 10. do 17. februára 2021. Mali sa ho zúčastniť tímy Estónska, Francúzska, Japonska, Poľska, Slovinska a Ukrajiny.
II. A divízia.
Turnaj II. A divízie MS juniorov 2021 sa mal hrať v Brašove v Rumunsku od 8. do 14. februára 2021. Mali sa ho zúčastniť tímy Kórejskej republiky, Litvy, Rumunska, Španielska, Talianska a Veľkej Británie.
II. B divízia.
Turnaj II. B divízie MS juniorov 2021 sa mal hrať v Belehrade v Srbsku od 8. do 14. februára 2021. Mali sa ho zúčastniť tímy Belgicka, Číny, Holandska, Chorvátska, Islandu a Srbska.
III. divízia.
Turnaj III. divízie MS juniorov 2021 sa mal hrať v Mexiku, hlavnom meste Mexika, od 10. do 17. januára 2021. Mali sa ho zúčastniť tímy Bulharska, Čínskeho Tchaj-peja, Izraela, Južnej Afriky, Mexika a Turecka.
Šabľozubec

Šabľozubce (nevhodné synonymá pozri v článku šabľozubý tiger) je súhrnné označenie pre všetky synapsidy (čiže cicavce a cicavcovité plazy) s veľkými šabľovitými či dýkovitými vrchnými očnými zubami. V užšom zmysle je tento pojem obmedzený len na dravé synapsidy tohto typu (synonymum je potom aj šabľozubé predátory). Šabľozubce netvoria ucelenú taxonomickú skupinu, ale sú roztrúsené na viacerých miestach vývojového stromu. Konkrétne šabľozubce (vrátane nedravých) zahŕňajú nasledujúce taxóny:
Rage (nemecká skupina)

Rage je nemecká heavy metalová skupina založená v roku 1983 ako Avenger. Po vydaní albumu "Prayers of Steel" zmenila názov na „Rage“. Skupina vystupovala s interpretmi ako Running Wild, UDO, Motörhead, Primal Fear, Helloween a Saxon. Väčšina piesní skupiny Rage je založená na thrash metalových riffoch, melodických refrénoch a charakteristickom nízkom hlase vodcu kapely Petra „Peavyho“ Wagnera.
Basketbalová extraliga žien 2020/21

Basketbalová extraliga žien v sezóne 2020/21 je 29. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V súťaži účinkuje 8 družstiev, o dve viac ako v minulej sezóne. Titul obhajuje družstvo MBK Ružomberok. Sezóna bola odštartovaná v prostredí narastajúcej druhej vlny pandémie koronavírusu, pre ktorú sa súťaž od druhého kola až po posledné dva finálové zápasy konala bez divákov.
Účastníci.
Tím Dubček Bratislava sa do súťaže neprihlásil.
Priebeh súťaže.
Súťaž začala 30. septembra 2020, prvé kolo bolo tiež jediné, na ktoré mohli bez obmedzení prísť diváci. Od začiatku októbra začali pre extraligu platiť obmedzenia spojené s pandémiou koronavírusu, v dôsledku čoho sa celý zvyšok základnej časti, celá nadstavbová časť, Slovenský pohár a okrem dvoch posledných zápasov finále tiež všetky zápasy vyraďovacej časti museli odohrať bez divákov. Základnú časť s bilanciou zápasov 13:1 vyhral prvý raz tím Piešťanské Čajky. Do nadstavbovej skupiny 1-4 s ním postúpili kluby MBK Ružomberok, Young Angels Košice a ŠBK Šamorín, zvyšné štyri tímy hrali nadstavbu o 5-8. Viacero zápasov sezóny muselo byť preložených z dôvodu výskytu koronavírusu u niektorých tímov. Najciteľnejšie pandémia zasiahla do nadstavby 1-4, kde sa po zápase Šamorín-Piešťany 20. februára 2021 rozšíril koronavírus u oboch tímov, v dôsledku čoho museli oba kluby v marci vynechať zápasy s Ružomberkom, resp. Košicami, ktoré boli skontumované 0:20 v neprospech Piešťan a Šamorínu. Aj následkom tohto získal najlepšiu pozíciu pred vyraďovacou časťou MBK Ružomberok.
V play-off zvíťazili vo štvrťfinále všetci favoriti až na prekvapivý postup BK ŠKP 08 Banská Bystrica cez ŠBK Šamorín. V semifinále si Ružomberok aj Piešťany hladko poradili s Banskou Bystricou, resp. s Košicami. Bronz získali po víťazstve v sérii v pomere 2:1 nad ŠKP 08 Banskou Bystricou Young Angels Košice. Majstrom ligy sa po tretí raz v rade stal Ružomberok, keď v najvyrovnanejšom finále od sezóny 2012/13 porazil Piešťany v pomere 3:2 na zápasy.
Ocenenia hráčok.
Ocenenia Hráčka týždňa.
Ocenenie hráčka týždňa extraligy podľa portálu Interperformances získali:
Pavol Quittner

Pavol Quittner (* 1958) je slovenský matematik a profesor (2005) pracujúci v oblasti matematickej analýzy.
V roku 1982 získal vysokoškolské vzdelanie v odbore matematická analýza na matematicko-fyzikálnej fakulte Karlovej univerzity v Prahe. Jeho odborné publikácie dosahujú Hirschov index 30, čím sa zaraďuje medzi špičku slovenskej vedy.
Marcos Rodríguez

Marcos Rodríguez alebo Marcos Rodriguez (* 6. január 1979, Mar del Plata, Argentína) je gitarista, zvukový inžinier a producent pôvodom z Argentíny. Zakladal skupinu Soundchaser a je bývalým gitaristom skupiny Rage. Od roku 2022 je členom skupín Induction a Enemy Eyes a je taktiež členom skupiny Torre de Marfil a tribute skupiny Diolegacy.
Životopis.
Narodil sa v Mar del Plata. Keď mal tri mesiace, jeho rodina sa presťahovala do Venezuely. Neskôr žil v Antverpách. V súčasnosti žije na ostrove Tenerife.
Peavy Wagner

Peter „Peavy“ Wagner (* 22. december 1964, Herne, Nemecko) je nemecký heavy metalový hudobník. Je známy ako basgitarista a spevák skupiny Rage.
Životopis.
Narodil sa v Herne ako druhé zo štyroch detí. Jeho rodičia, obaja vášniví amatérski hudobníci, sa od detstva snažili inšpirovať svoje deti hudbou. Peter Wagner sa nakoniec naučil svoj prvý nástroj, klasickú gitaru. O niekoľko rokov neskôr začal hrať na elektrickej gitare. Nakoniec sa inšpiroval sa Lemmym zo skupiny Motörhead a na začiatku 80. rokov 20. storočia prešiel na elektrickú basgitaru.
V roku 1983 spolu s gitaristami Jochenom Schroederom a Alfom Meyerratkenom založili heavy metalovú skupinu Avenger. V roku 1986 zmenila názov na Rage. Je jediným stálym členom. V súčasnosti tu pôsobí ako basgitarista a spevák.
Taktiež prispel na dvoch albumoch skupiny Mekong Delta, objavil sa na albume "Black Moon Pyramid" od Axela Rudiho Pella ako hosťujúci basgitarista a spolupracoval na projekte Markusa Grosskopfa s názvom Bassinvaders.
Freddie Prinze Jr.

Frederick James Prinze Jr. (* 8. marec 1976, Los Angeles, Kalifornia, USA) je americký herec, producent a spisovateľ. Jeho otcom bol herec Freddie Prinze.
Životopis.
Prinze Jr. sa narodil v Los Angeles v Kalifornii, ako jediné dieťa herca a komika Freddie Prinze a realitnej agentky Katherine Elaine Barber. Dňa 29. januára 1977 jeho otec zomrel. Prinze Jr. vyrastal v Albuquerque v Novom Mexiku a bol vychovaný ako katolík.
Kariéra.
Jeho prvá úloha bola v televíznom seriáli "Family Matters" v roku 1995. V roku 1997 sa objavil v hlavnej úlohe hororu "Viem čo ste robili minulé leto" a jeho pokračovaní v roku 1998, "Viem čo ste robili minulé leto 2". V roku 1999 sa objavil po boku herečky Rachael Leigh Cook v romantickom filme "She's All That".
V roku 2001 získal hlavnú rolu v romantickej komédii "Summer Catch", po boku Jessicy Biel, Matthewa Lillarda a Brittany Murphy. Film nemal úspech u filmových kritikov ale stal sa obľúbeným u divákov.
V roku 2002 stvárnil postavu Freda Jonesa, vo filme "Scooby Doo". Vo filme si zahral po boku Sarah Michelle Gellar, Lindy Cardellini a Matthewa Lillarda. Film bol natoľko úspešný, že v roku 2004 malo premiéru pokračovanie, s názvom "".
Objavil sa tiež v 200 časti seriálu "Priatelia", ako citlivý pestún menom Sandy.
V roku 2007 prepožičal svoj hlas animovanej postavičke menom Rick, v animovanom filme "Happily N'Ever After".
Osobný život.
Prinze Jr. si 1. septembra 2002 vzal za svoju ženu herečku Sarah Michelle Gellar. Začal a ňou chodiť v roku 2000 a zasnúbili sa v apríli 2001. Majú spolu dve deti: dcéru Charlotte, ktorá sa narodila v septembri 2009, a syna Rockyho, ktorý sa narodil v septembri 2012.
Tiridates

Tiridates (, iný prepis: Tiridatés, , po partsky: Tíridát) môže byť:
Tiridates I.

Tiridates I. (iné mená: Trdat I. alebo Tíridát I.) môže byť:
Tiridates II.

Tiridates II. (iné mená: Trdat II. alebo Tíridát II.) môže byť:
Tiridates III.

Tiridates III. (iné mená: Trdat III. alebo Tíridát III.) môže byť:
Riley Keoughová

Danielle Riley Keoughová (* 29. máj 1989, Santa Monica, Kalifornia, USA) je americká herečka a modelka. Je dcérou speváčky Lisy Marie Presleyovej a Dannyho Keougha a vnučkou Priscilly Presleyovej a Elvisa Presleyho.
Detstvo a mladosť.
Narodila sa v máji 1989 v Santa Monice v Kalifornii. Je najstaršou dcérou speváčky Lisy Marie Presleyovej a hudobníka Dannyho Keougha. Mala jedného biologického brata Benjamina Storma Keougha, ktorý v roku 2020 spáchal samovraždu a dve nevlastné sestry z maminej strany. Keď mala Keoughová šesť rokov, jej rodičia sa rozviedli a vyrastala prevažne s otcom na Havaji.
Kariéra.
Od pätnástich rokov sa venovala prevažne modelingu.
Od roku 2010 sa venuje herectvu. V roku 2010, hrala po boku Dakoty Fanningovej a Kristen Stewartovej vo filme "The Runaways". V roku 2012 stvárnila striptérku Noru vo filme "Magic Mike". V rovnakom roku (2012) si zahrala po boku Sienny Millerovej a Lukea Wilsona vo filme "Yellow".
V roku 2015 si zahrala vedľajšiu úlohu vo filme "Mad Max: Fury Road", ktorý získal v roku 2016 šesť ocenení Academy Awards. O rok neskôr (2016) stvárnila lesbický pár s herečkou Jenou Malonovou, vo filme "Lovesong". Ako študentka práv sa predstavila v televíznom seriály "The Girlfriend Experience", z roku 2016. Film bol založený na rovnomennom filme Stevena Soderbergha. V roku 2017 získala nomináciu na Zlatý glóbus za jej herecký výkon v seriály.
V roku 2018 hrala vo filme "The House That Jack Built", ktorý režíroval Lars von Trier. V roku 2019 hrala vo filme "The Lodge", kde hrala po boku herečky Alicie Silverstonovej. Za svoj herecký výkon získala Keoughová pozitívne ohlasy filmových kritikov.
V roku 2020 sa pripojila k hereckému obsadeniu filmu "The Devil All the Time", ktorý bol natočený podľa knižnej predlohy Donalda Ray Pollocka.
Súkromný život.
Vo februári 2015 sa vydala za kaskadéra Bena Smitha-Petersena.
Evanjelicko-luteránska cirkev Fínska

Evanjelicko-luteránska cirkev Fínska alebo Evanjelická luteránska cirkev Fínska (po fínsky: "Suomen evankelis-luterilainen kirkko", po švédsky: "Evangelisk-lutherska kyrkan i Finland)" je luteránska cirkev ktorá má vo Fínsku spolu s Fínskou pravoslávnou cirkvou status národnej cirkvi. V roku 2022 mala 3 625 007 členov. Arcibiskupom v Turku a primasom cirkvi je v súčasnosti Tapio Luoma.
Fínska cirkev sa hlási k Biblii, Apoštolskému, Nicejsko-carihradskému, Athanaziánskemu a Augsburskému vyznaniu a k Malému Lutherovmu katechizmu ako aj ostatným teologickým textom luteranizmu. Fínska cirkev zachováva ornáty, biskupské insígnie, hierarchické usporiadanie, kadidlo a iné.
Je členom Svetového luteránskeho zväzu a Spoločnestva Porvoo. Do duchovnej služby ordinuje aj ženy a sobáši aj páry rovnakého pohlavia.
Pred reformáciou bolo Fínsko katolícka krajina. Vtedajší švédsky kráľ prijal reformáciu ako reakciu na svoj konflikt s pápežom. Keďže Fínsko bolo súčasťou Švédskeho impéria, reformácia prenikla aj tam. Samostatná Fínska cirkev v roku 1809 oddelením sa od Švédskej cirkvi.
Fínska cirkev

Fínska cirkev môže byť:
The Devil All the Time

The Devil All the Time je americký psychologický thriller z roku 2020, ktorý režíroval Antonio Campos. Je založený podľa novely Donalda Raya Pollocka, z rovnomenným názvom, ktorá vyšla roku 2011. Film uviedla spoločnosť Netflix a zameriava sa na rozdielne postavy z Ohioa a Západnej Virgínie po druhej svetovej vojne, vrátane príbehu vojnového veterána a jeho manželky. 
Vo filme hrajú Tom Holland, Bill Skarsgård, Robert Pattinson, Eliza Scanlen, a Sebastian Stan. Vo filme príbeh opisuje rozprávač, ktorého hlas patrí spisovateľovi, ktorý príbeh napísal - Donald Ray Pollock. Film produkoval Jake Gyllenhaal.
Hen 3-1357

Hen 3-1357 alebo hmlovina Raja (angl. Stingray) je najmladšia známa planetárna hmlovina. Nachádza sa v súhvezdí Oltár na južnej oblohe. Od našej sústavy je vzdialená 18 tisíc svetelných rokov a jej priemer dosahuje osem stotín svetelného roku, čo je zhruba desatina rozmeru, ktorý dosahujú typické planetárne hmloviny. Pomenovaná je podľa paryby raje (angl. Stingray), ktorej tvar pripomína.
História pozorovaní.
Predchodca tejto hmloviny bol prvýkrát zaznamenaný v katalógu z roku 1967 od Karla Gordona Heniza, kde bol klasifikovaný ako hviezda s H-alfa emisnými čiarami, spektrálneho typu B, na základe fotografických platní z rokov 1949 až 1951. Spektrum hviezdy získané v roku 1971 ukázalo, že hviezda je červený nadobor na asymptotickej vetve obrov. V tomto období ešte hviezda nedokázala svojím žiarením ionizovať plyn okolo seba, preto zatiaľ išlo len o protoplanetárnu hmlovinu. Analýzou dát z družice IRAS získaných v roku 1989 už boli v spektre hviezdy pozorované emisie typické pre planetárnu hmlovinu. Keďže hmlovina bola ešte mladá a malá, pozorovania zo zemského povrchu nedokázali odhaliť jej štruktúru. Prvýkrát bola pozorovaná v roku 1994 pomocou Hubblovho vesmírneho ďalekohľadu. Ďalšie pozorovanie z roku 2002 odhalilo výrazný nárast teploty centrálnej hviezdy až o 40 tisíc stupňov, v porovnaní s rokom 1971. Odborníkov tento (na vesmírne pomery) náhly nárast teploty prekvapil. V roku 2014 astronómovia prišli s teóriou, že pozorované správanie hviezdy je možné zdôvodniť prvou fázou héliového záblesku, kedy sa hviezda scvrkáva a zahrieva. Ďalšie pozorovanie v roku 2016 túto teóriu podporilo. V porovnaní s predchádzajúcimi pozorovaniami hmlovina výrazne zoslabla a niektoré jej štruktúry prestali byť viditeľné. Toto zoslabnutie bolo spôsobené zmenou vo vyžarovaní červeného nadobra, ktorý sa začal rozpínať a ochladzovať, čo zodpovedá druhej fáze héliového záblesku.
Jadro planetárnej hmloviny.
V strede hmloviny sa nachádza dvojhviezdny systém. Hlavná zložka má jasnosť 15 magnitúd a jej sprievodca 17 magnitúd. Ich uhlová vzdialenosť je 0,3″. Hviezdy okolo seba obiehajú s periódou 100 000 rokov po obežnej dráhe s priemerom okolo 2100 AU. Vzájomnou interakciou týchto dvoch hviezd vznikol taký komplexný tvar hmloviny, aký pozorujeme.
Význam.
Pozorovania tejto hmloviny sú dôležité z dvoch dôvodov. Prvý krát v histórii sa podarilo pozorovať priebeh héliového záblesku v hviezde v oboch fázach, teda fázu scvrkávania a zahrievania, a následne fázu rozpínania a ochladzovania hviezdy. Zároveň sme mohli pozorovať vznik tejto hmloviny spolu s tým, ako hmlovinu ovplyvňuje vývoj jej centrálnej hviezdy.
Bill Skarsgård

Bill Skarsgård, celým menom Bill Istvan Günther Skarsgård (* 9. august 1990, Vällingby, Švédsko) je švédsky herec. Stvárnil postavu Pennywisea v hororovom filme "It" (2017) a "It 2: Chapter 2" (2019).
Životopis.
Narodil sa hercovi Stellanovi Skarsgårdovi a lekárke My Skarsgårdovej. Má sedem súrodencov.
Kariéra.
V roku 2010 hral vo filme "Simple Simon", za ktorú bol v roku 2011 nominovaný na cenu "Guldbagge". Od roku 2013 hral v televíznom seriáli "Hemlock Grove".
Do širšieho podvedomia sa dostal vďaka úlohe Pennywisea vo filme "It" z roku 2017. Film bol natočený podľa knižnej predlohy Stephena Kinga. Stvárnenie Pennywisea ocenili aj filmový kritici. V roku 2019 si úlohu zopakoval vo filme "It 2: Chapter 2".
Od roku 2018 pôsobil v televíznom seriáli "Castle Rock". V roku 2020 sa objavil vo štvrtej epizóde televízneho seriálu "Soulmates".
Osobný život.
V októbri 2018 sa mu narodila dcéra, ktorú porodila švédska herečka Alida Morbergová.
Luke Evans

Luke George Evans (* 15. apríl 1979, Pontypool, Spojené kráľovstvo) je waleský herec a spevák.
Životopis.
Evans sa narodil v apríli 1979 v meste Pontypool vo Walese. Bol vychovaný ako Jehovista ale náboženstva sa zriekol keď mal šestnásť rokov.
Študoval spev a promoval v roku 2000.
Kariéra.
Od roku 2000 do roku 2008 hral Evans v niekoľkých londýnskych predstaveniach.
V roku 2010 stvárnil vo filme "Súboj Titánov" gréckeho Boha Apolla. V roku 2013 prijal úlohu Barda vo fantasy filme "The Hobbit: The Desolation of Smaug". Svoju úlohu si zopakoval aj v roku 2014, v časti "The Hobbit: The Battle of the Five Armies". V rovnakom roku, stvárnil Draculu vo filme "Dracula Untold".
V roku 2016 si zahral v trileri "Dievča vo vlaku", po boku Emily Bluntovej a Hayley Bennettovej. O rok neskôr (2017) stvárnil zápornú postavu vo filmovej adaptácii "Kráska a zviera", kde si zahral po boku Emmy Watsonovej a Dana Stevensa. Za svoj herecký výkon získal ocenenie Teen Choice Awards.
V roku 2018 sa pripojil k natáčaniu televízneho seriálu "The Alienist", kde hrá po boku Daniela Brühla a Dakoty Fanningovej. O rok neskôr (2019) hral vo vojnovom filme "Midway", akčnom filme "Anna" a komédii "Murder Myster".
Osobný život.
Evans si chráni svoje súkromie. Priznáva sa k homosexuálnej orientácii.
Ján Mikas

PhDr. RNDr. MUDr. Ján Mikas, PhD., MPH (* 1975, Považská Bystrica) je slovenský lekár pôsobiaci v odbore verejného zdravia, virológ, hygienik a epidemiológ. Od 15. novembra 2016 do 14. februára 2024 bol hlavným hygienikom SR. Predtým od roku 2006 do roku 2016 viedol odbor epidemiológie na Úrade verejného zdravotníctva SR.
Zore

Zore je pieseň slovenskej speváčky Simy Martausovej. Vyšla 11. septembra 2020 ako piaty singel z jej šiesteho albumu, Oslobodená. Pieseň je venovaná neziskovej organizácii Deťom s rakovinou, ktorej patrónkou speváčka je a ktorá pomáha deťom s onkologickými ochoreniami.
Skladba.
Pieseň má trvanie 3 minúty a 46 sekúnd. Hudbu aj text k nej zložila Martausová. Speváčku doprevádza iba klavír, na ktorom hrá Martin Šenc. Vokály v piesni spieva Dievčenský spevácky zbor Slovenského rozhlasu s dirgentom Adriánom Kokošom. Podľa Martausovej je "pieseň zložená ako povzbudenie pre všetky deti, ale aj pre dospelých a vznikla na podporu pre Deťom s rakovinou n.o. V klipe sú hrdinovia, ktorí to zvládli. Pieseň je motiváciou pre tých, ktorí s chorobou ešte len bojujú…" Skladbu produkoval Vladimír "Randy" Gnepa.
Skladba bola uvedená pre digital download 11. septembra 2020 a následne bola na verejnosti prezentovaná 12. septembra 2020 pri príležitosti detskej konferencie Deťom s rakovinou "Sme zlatí" v hoteli DoubleTree by Hilton Bratislava.
Videoklip.
Videoklip k piesni nahrala speváčka v lete roku 2020. Spolupracovala v ňom s bývalými a súčasnými detskými onkologickými pacientmi. Oficiálne bol zverejnený 12. septembra 2020. Vo videoklipe sa striedajú zábery na detských pacientov, zábery na speváčku prechádzajúcej sa po lese a zábery na speváčku s Dievčenským speváckym zborom Slovenského rozhlasu spievajúcu v kapucínskom kostole sv. Štefana v Bratislave.
Charlie Harper (spevák)

Charlie Harper, vlastným menom David Charles Perez (* 25. máj 1944, Hackney, Londýn, Spojené kráľovstvo), je britský spevák, hudobník a skladateľ. Je známy ako hlavný spevák punkovej skupiny UK Subs. Charlie Harper je údajne synovcom herca Cesara Romera.
Životopis.
Harper je bývalým kaderníkom a už bol veteránom londýnskej R&amp;B scény, v čase, kedy vznikli UK Subs, t. j. v roku 1976. Jeho prvou skupinou bola v roku 1964 Charlie Harper Free Press Band. Pred založením skupiny UK Subs bol medzi rokmi 1975 a 1976 frontmanom a zakladateľom The Marauders.
V roku 1980 jeho sólový singel „Barmy London Army“ strávil jeden týždeň na 68. mieste v rebríčku UK Singles Chart. Nahral tiež so svojím vedľajším projektom The Urban Dogs a vydal sólové album s názvom "Stolen Property" a druhý sólový singel „Freaked“. Okrem spevu hrá aj na ústnej harmonike a base, na rytmickej gitare na albume UK Subs "Diminished Responsibility". Stále bežne koncertuje so skupinou UK Subs, ktorá odohrá 150 až 200 koncertov ročne.
Charlie Harper

Charlie Harper môže byť:
Majstrovstvá sveta v ľadovom hokeji hráčov do 20 rokov 2022

Majstrovstvá sveta v ľadovom hokeji hráčov do 20 rokov 2022 boli 46. juniorským svetovým šampionátom. Konali sa od 9. do 20. augusta 2022 v Edmontone v Kanade.
Turnaj sa mal pôvodne konať od 26. decembra 2021 do 5. januára 2022 v Edmontone a Red Deeri. Dňa 29. decembra 2021, kvôli šíreniu Covidu-19 v jednotlivých mužstvách, IIHF oznámila, že turnaj sa zruší, hoci prezident IIHF Luc Tardif nevylúčil možnosť, že by turnaj mohol byť obnovený neskôr v roku 2022. 
Tieto plány boli potvrdené vo februári 2022, pričom presunutý turnaj bol naplánovaný na august 2022. Hostil ho výhradne Edmonton a výsledky sa anulovali a začalo sa odznova. Na turnaji mohli hrať aj hráči s rokom narodenia 2002. Turnaj bol ovplyvnený ruskou inváziou na Ukrajinu. IIHF po začatí invázie rozhodla, že Bielorusko a Rusko sa nemôžu zúčastniť na vrcholných podujatiach až do odvolania.
Nedohraný turnaj.
Skupina A – Edmonton.
Zápasy.
Všetky časy sú stredoeurópskeho času.
Skupina B – Red Deer.
Zápasy.
Všetky časy sú stredoeurópskeho času.
Rozhodcovia.
Hlavní
Čiaroví
Play-off.
Tímy boli pre semifinále znovanasadené podľa nasledovného poradia: 1. Kanada, 2. USA, 3. Švédsko, 4. Fínsko, 5. Nemecko, 6. Lotyšsko, 7. Česko, 8. Švajčiarsko.
Všetky časy sú stredoeurópskeho času.
Štatistiky.
Kanadské bodovanie.
"Poradie podľa počtu bodov"
Hetrik
"Hráči, ktorí skórovali aspoň trikrát v jednom zápase (dali tri góly za zápas)."
Najlepší brankári.
Shut-out
"Brankári, ktorí vychytali zápas s nulou (t. j. nedostali v zápase ani jeden gól)."
Nižšie divízie.
I. A divízia.
Turnaj I. A divízie MS 2022 sa hral v Hørsholme v Dánsku od 12. do 18. decembra 2021.
Poznámky:
I. B divízia.
Turnaj I. B divízie MS 2022 sa hral v Tallinne v Estónsku od 12. do 18. decembra 2021.
Poznámky:
II. A divízia.
Turnaj II. A divízie MS 2022 sa hral v Brašove v Rumunsku od 13. do 19. decembra 2021.
Poznámky:
II. B divízia.
Turnaj II. B divízie MS 2022 sa hral v Belehrade v Srbsku od 12. do 17. septembra 2022.
III. divízia.
Turnaj III. divízie MS 2022 sa hral v Santiagu de Querétaro v Mexiku od 22. do 30. júla 2022.
Jozef Krištof

Mons. ThLic. Jozef Krištof (* 2. august 1966, Prešov) je slovenský kňaz pochádzajúci z obce Šarišská Trstená, ktorý pôsobí v službách Svätej stolice na Vatikánskom štátnom sekretariáte.
Životopis.
Jozef Krištof sa narodil v Prešove. Svoje štúdium začal na Rímskokatolíckej cyrilometodskej bohosloveckej fakulte Univerzity Komenského v Bratislave, kde študoval Filozofiu a teológiu. Po roku 1989 a páde komunistického režimu štúdium dokončil na Teologickom inštitúte v Spišskom Podhradí – Spišskej Kapitule. Kňazská vysviacka prebehla v roku 1992 v košickej Katedrále sv. Alžbety. V nasledujúcich rokoch pôsobil vo viacerých farnostiach Košickej arcidiecézy - ako kaplán vo farnosti Kráľovnej pokoja v Košiciach – Juhu (1992 – 1994) a ako administrátor farností Obišovce a Veľká Lodina (1994). Na jednej z popredných pápežských univerzít v Ríme (Papežská Gregorova univerzita) v období 1995 - 1998 absolvoval svoje postgraduálne štúdium cirkevných dejín. Po ukončení štúdia krátko pôsobil na Slovensku vo farnosti v Hýľove a Vyšnom Klatove. Taktiež vyučoval cirkevné dejiny na Teologickom inštitúte v Košiciach. Od roku do roku 2002 pôsobil opäť v Ríme na Pápežskom slovenskom ústave a Kolégiu sv. Cyrila a Metoda. V decembri 2002 za pontifikátu pápeža Jána Pavla II. bol prijatý do služieb Štátneho sekretariátu vo Vatikáne, kde pôsobí na prvej sekcii – pre všeobecné záležitosti. O sedem rokov neskôr 22. decembra 2009 ho Svätý otec Benedikt XVI. menoval za pápežského kaplána (Mons.).
Svatava Poľská

Svatava Poľská (* asi 1046 až 1048† 1. september 1126) bola treťou manželkou Vratislava II.
Pôvod.
Svatava bola dcérou poľského kniežaťa Kazimíra I. a jeho manželky Dobronegy Kyjevskej, dcéry Vladimíra I. a po prababičke Dúbravke bola spriaznená s Prěmyslovcami. Jej bratmi boli poľskí králi Boleslav II. a Vladislav I.
Svadba s Vratislavom.
K sobášu Svatavy s Vratislavom došlo zrejme v roku 1062, rok po smrti predchádzajúcej kňažnej, Vratislavovej druhej manželky Adelaidy Uhorskej. Jeho prvá manželka zomrela pri predčasnom pôrode potom, čo ju Spytihněv II. väznil. Podľa nemeckých historikov mala Svatava v čase svadby asi 15 rokov, podľa Oswalda Balzera 19 až 22. Dôvodom svadby bolo zachovanie neutrality Čiech v poľsko-nemeckom konflikte a Vratislav tak potvrdil priateľské vzťahy so Svataviným bratom, poľským kniežaťom (neskôr kráľom) Boleslavom II., s ktorým ale Vratislav neskôr bojoval o česko-poľské hranice.
Kňažná Svatava.
K Vratislavovým štyrom deťom Svatava pridala Boleslava, Bořivoja, Vladislava, Soběslava a Juditu. Najmladší potomok, Soběslav, sa narodil zrejme v roku 1075. V tej dobe bola už Svatava zrelou ženou a matkou, preto snáď mala s najmladším synom tak trochu iný vzťah. Traja z jej synov - Bořivoj, Vladislav a Soběslav sa stali kniežatami v nepokojných rokoch po smrti ich otca, dcéru Juditu Vratislav vydal za svojho priateľa a radcu Wiprechta Grojčšského.
O manželke kniežaťa sa však nezachovalo z tej doby veľa správ, snáď len tá, že podporovala vyšehradskú kapitulu.
Korunovácia.
V roku 1085 sa konal dvorský zjazd v Mohuči, ktorý sa významne zapísal do českých dejín. Vratislav II. obdržal od Henricha IV. za svoje verné služby kráľovskú korunu (avšak len nededičnú), bol zbavený poplatkov a povinný účasťou českých vládcov s družinou na korunovačných cestách rímsko-nemeckých panovníkov do Ríma. Postupne sa tak uvoľňovali väzby českých a nemeckých panovníkov.
15. júna 1085 na Pražskom hrade trevírsky arcibiskup Egilbert Vratislava a jeho manželku Svatavu korunoval kráľom a kráľovnou, pri tejto príležitosti je pri Vratislavovi uvádzaný aj titul kráľ poľský.
Pri príležitosti korunovácie vznikol Vyšehradský kódex.
Vdova.
Vratislav si užíval titul kráľa šesť rokov, zomrel 14. januára 1092. Svatava tak ovdovela a prizerala sa potom bojom medzi členmi prěmyslovského rodu. V roku 1111 zohrala rolu pri jednaní Vladislava I. s Boleslavom III. po kráľovej smrti Svatava taktiež uzmierovala svojich najmladších synov Soběslava a Vladislava.
V roku 1125 umierajúci Vladislav I. potvrdil ako svojho nástupcu Ota II. Olomouckého, ktorého nástupníctvo podporoval aj Vladislavova manželka Richenza z Bergu. Až zásah kráľovnej jeho rozhodnutie zmenil. Po veľkom nátlaku ku ktorému sa pripojil aj Svatavin priateľ Oto Bamberský, sa umierajúce knieža s bratom zmieril i keď veľmi nerád.
Svatava, ktorá bola viac než 30 rokov vdovou, ešte zažila víťazstvo svojho syna v bitke pri Chlumci a umrela 1. septembra 1126. Pochovaná je rovnako ako jej manžel na Vyšehrade v kostole sv. Petra a Pavla.
Potomstvo.
Z piatich detí Svatavy a Vratislava II. sa všetky dožili dospelosti:
Kykula (vrch v Kysuckých Beskydách, Oščadnica)

Kykula (, ) je vrch v Kysuckých Beskydách. Leží približne východne od Čadce. Vrcholom prechádza štátna hranica s Poľskom.
Poloha.
Nachádza sa na okraji centrálnej časti pohoria, v geomorfologickom podcelku Rača. Vrch leží na slovensko-poľskej hranici, na rozhraní Žilinského kraja a Sliezskeho vojvodstva. Vedie ním hranica okresu Čadca a Powiatu żywieckeho a zasahuje na územie obcí Oščadnice a Rajcza. Masív sa nachádza v hlavnom hrebeni Kysuckých Beskýd, ktorým vedie rozvodnica povodí Dunaja a Visly. Slovenská, západná časť je odvodňovaná prítokmi Kysuce, východná časť odvádza vodu prítokmi rieky Sola. Juhovýchodne na hrebeni leží Veľký Príslop (), východne vrch Magura () a západne sa nachádza Zanka (). Vrch leží v CHKO Kysuce. 
Opis.
Vrch je súčasťou horského chrbta, ktorý sa tiahne zo severu južným smerom na Veľkú Raču. Vedie ním štátna hranica i rozvodie Čierneho a Baltského mora. Vrchol leží zhruba južne od osady "Vreščovka" na okraji Oščadnice. Severozápadnú časť masívu odvodňuje Vreščovka, ktorá je prítokom Čierňanky, západné a južné svahy odvodňujú prítoky Oščadnice a východnú časť vrchu na poľskom území odvodňuje riečka Rycerka, ktorá ústi do rieky Sola.
Výhľady.
Vďaka nadmorskej výške je z čiastočne odlesnených miest vrchu pekný výhľad na široké okolie. Pozorovať je možné najmä severnú časť pohoria, vrátane značnej časti hrebeňa. Pri vhodných podmienkach možno pozorovať susedné pohoria, napríklad Krivánsku Fatru, Moravsko-sliezske Beskydy, Sliezske Beskydy a Kysuckú vrchovinu, nezriedka však vidieť i Oravské Beskydy, Oravskú Maguru a Tatry.
Zemiakový šalát

Zemiakový šalát je druh jedla konzumovaný v mnohých krajinách sveta, napríklad v Nemecku, Spojených štátoch amerických, Poľsku, Rusku, Spojenom kráľovstve a tiež v Česku a na Slovensku.
Varianty.
Zemiakový šalát môže byť podávaný studený alebo aj za tepla. Zemiakové šaláty pripravované na juhu Nemecka a v Rakúsku sú často teplé alebo dokonca horúce, niekedy sú podávané pri izbovej teplote. V USA a severnom Nemecku sa bežne podáva chladený, podobne ako v Česku a na Slovensku. Je tiež populárny u kuchárov pri príprave jedla pre veľké množstvo ľudí, pretože sa jednoducho pripravuje vo veľkom množstve, vyžaduje len lacné prísady a môže byť pripravený v predstihu a uchovaný v chlade, dokiaľ nie je potrebný.
Typický český a slovenský zemiakový šalát.
Skladá sa prevažne z uvarených zemiakov, ku ktorým sa pridávajú najčastejšie kyslé uhorky, vajíčka uvarené natvrdo, mrkva, petržlen, zeler, cibuľa, majonéza. Majonézu je možné zhotoviť doma, množstvo ľudí však používa kupovanú. V niektorých rodinách sa pridáva aj zelený hrášok, jogurt či jemná saláma a ďalšie ingrediencie. Jednotlivé komponenty sa nakrájajú na drobno alebo cez špeciálne sitko pretlačia na kocky, ktoré sa potom spoločne premiešajú. Je vhodné šalát osoliť, okoreniť alebo pridať aj iné korenie.
Šalát sa podáva za studena, zvyčajne s kaprom, rezňom či vínnou klobásou.
Tradícia zemiakového šalátu v Česku a na Slovensku.
Zemiakový šalát s majonézou je v Česku a na Slovensku tradičným štedrovečerným jedlom, táto tradícia však nie je stará. Recepty na štedrovečernú večeru s vyprážaným kaprom a zemiakovým šalátom s majonézou sa v českej tlači objavovali od 30. rokov 20. storočia. V 40. rokoch 20. storočia už bol zemiakový šalát považovaný za bežnú súčasť modernej štedrovečernej večere.
Chálid ibn al-Walíd

Chálid ibn al-Walíd (iné mená pozri nižšie; * ?† 642, Emesa) bol arabský moslimský vojvodca v období ranej expanzie islamu, patril ku kmeňu Kurajšovcov. Významne sa zaslúžil o rozmach islamu za vlády Mohameda a jeho nástupcov Abú Bakra a Umara. Medzi jeho významné bitky patrí najmä bitka pri rieke Jarmúk, v ktorej porazil výrazne početnejšie byzantské vojsko.
Životopis.
Ako vyznávač klasického arabského polyteizmu Chálid v roku 625 bojoval proti Mohamedovi pri Ohude (Uhude). Po tom, čo si prorok Mohamed vzal za ženu jeho tetu Meimúnu, sa niekedy v rokoch 627/629 pridal k jeho prívržencom a dopomohol mu k dobytiu Mekky (629). V tom istom roku usporiadal tiež výpravu do Mut'a, kde bol odrazený byzantským generálom Theodorom. Pri tejto príležitosti bol prvýkrát titulovaný ako meč Boží. Následne pod vlajkou nového náboženstva viedol viaceré kampane na Arabskom polostrove, pričom bol známy svojou krutosťou. Samotný prorok sa dištancoval od niektorých krutých činov, ktoré Chálid spáchal. Po Mohamedovej smrti v roku 632 pomohol novému vodcovi moslimov, kalifovi Abú Bakrovi udržať novozaloženú ríšu pohromade počas vojen ridda, pričom sa mal opätovne uchýliť aj ku konaniu neprávostí. Podľa moslimskej tradície na kalifov popud vtrhol do Iraku, kde dobyl viaceré mestá vrátane al-Híry. Niekedy v tomto období dobyl aj Dúmat al-Džandal a následne sa presunul do Sýrie.
Po tom, čo Abú Bakr v roku 634 zomrel sa novým kalifom stal Umar. Umar síce Chálida následne z vrchného velenia armád odvolal, no i napriek tomu pokračoval v bojoch v prospech islamu v Sýrii. Vybojoval viacero bitiek proti Byzancii v Sýrii a Palestíne. Dobyl Bostru a v septembri 635 sa mu podarilo dobyť Damask. Následne dobyl aj Emesu a zatlačil byzantské vojská na sever. O rok neskôr o mestá dočasne prišiel, keď čelil byzantskej protiofenzíve. Zavŕšením byzantskej kampane bola bitka pri Jarmúku. Omnoho početnejšiu armádu zloženú z byzantských vojsk a armád byzantských spojencov v bitke 20. augusta 636 porazil, čím otvoril cestu islamu do Levanty a Egypta. Zomrel chudobný v Emese v roku 642.
Sajf Alláh

Sajf Alláh (iné prepisy: Sajfu 'lláh, Sajfulláh, Síf Alláh; arab. سيف الله; doslova: Boží meč) môže byť:
Kuba (pokrm)

Kuba je tradičné české jedlo, ktorého základom sú krúpy a huby (hlavne lievik trúbkovitý). Podáva sa predovšetkým ako obedňajšie jedlo na Štedrý deň, pretože sa podľa zvyku nemá jesť do štedrovečernej večere mäso (drží sa pôst).
Príprava.
Základny postup.
Krúpy sa umyjú vo vode. V hrnci sa opraží cibuľa, pridajú sa do nej krúpy a následne soľ. Všetko sa zaleje vodou a nechá sa to variť dovtedy kým krúpy nezmäknú. Potom sa táto zmes spolu s dusenými hubami (sušené huby sa cca dusia 15 minút) položí na omastený pekáč. Môže sa podľa chuti pridať i drvený cesnak. Po dvadsiatich minútach pečenia je jedlo hotové.
Ďalší spôsob prípravy (východočeský).
Uvarené krúpy sa zmiešajú so sušenými (namočenými a potom uvarenými) hubami, pridajú sa čerstvé škvarky, drvený cesnak, soľ, korenie, rasca a majoránka; môže sa to omastiť masťou. Zmes sa potom v omastenom pekáči (alebo na plechu) v rozohriatej rúre upečie.
Varianty.
Kuba sa pripravuje aj v iných obmenách.
Rock and Roll z Rači

Rock and Roll z Rači je štúdiový sólový album Andreja Šebana, ktorý mu v roku 2020 vydalo hudobné vydavateľstvo Slnko Records. Album je výsledkom kontinuálneho, niekoľkoročného nahrávania
Miroslava Mištinová

Miroslava Mištinová (vyd. Praženicová, * 2. jún 1997, Handlová) je slovenská basketbalistka, hrajúca na pozície krídelníčky. Od roku 2023 Praženicová pôsobí v talianskej extralige Serie A1 v tíme La Molisana Magnolia Campobasso. Hrá tiež za slovenskú basketbalovú ženskú reprezentáciu. Je trojnásobnou majsterkou Slovenska aj trojnásobnou víťazkou Slovenského pohára s tímom MBK Ružomberok zo sezón 2018/19 až 2021/22.
Životopis.
Miroslava Mištinová sa narodila 2. júna 1997 v Handlovej. Už od kategórie starších žiačok začala hrať basketbal v klube BK ŠKP 08 Banská Bystrica. V Banskej Bystrici tiež chodila na strednú školu na Športovom gymnáziu.
Basketbalová kariéra.
V sezóne 2014/15 v juniorskej kategórii s tímom ŠKP 08 vyhrala titul majsteriek Slovenska, zároveň nastupovala tiež so seniorským tímom bystrických Púm, kde dosiahla priemer 23 minút a 8,2 bodu na zápas. V sezóne 2015/16 sa vypracovala na líderku bystrického klubu. V štatistike bodov bola treťou najlepšou hráčkou ligy so 492 bodmi. Dosahovala priemer 31 minút na zápas a 12,3 bodu na zápas (ôsma najlepšia v lige). 
Po úspešnej sezóne Mištinová v lete roku 2016 prestúpila do klubu MBK Ružomberok. S klubom uzavrela zmluvu na päť rokov. V sezóne 2016/17 dosahovala priemerne 24 minút a 7,7 bodu na zápas. V sezóne 2017/18 opäť v priemere 24 minút a 8,0 bodu na zápas.
V sezóne 2018/19 dosiahla s Ružomberkom svoj prvý majstrovský titul a spolu s víťazstvom v Slovenskom pohári tiež double, keď Ružomberok v oboch finále porazil Piešťanské Čajky. V sezóne 2019/20, ktorá bola skončená predčasne ešte pred ukončením základnej časti pre pandémiu koronavírusu, Mištinová double s Ružomberkom obhájila. Majstrovský titul získala do tretice za sebou tiež v sezóne 2020/21.
V poslednej sezóne za Ružomberok, 2021/22, získala s klubom v extralige po prehre s Piešťanskými Čajkami druhé miesto a víťazstvo v Slovenskom pohári. Praženicová v sezóne dosahovala priemer 28 minút, 13,2 bodu, 5,7 doskoku a 1,6 asistencie na zápas a bola s 331 bodmi 10. najlepšou strelkyňou súťaže.
Pôsobenie v Poľsku a Taliansku (od 2022).
V lete 2022 Mištinová po šiestich sezónach v Ružomberku odišla hrať do poľskej extraligy za klub MB Zaglebie Sosnowiec. S tímom skončila v sezóne 2022/23 na 4. mieste v lige, čo bol historický najlepší výsledok klubu. V Sosnowci mala Mištinová priemer 12,8 bodu, 5,1 doskoku a 2,3 asistencie na zápas.
V júni 2023 prestúpila Mištinová do klubu talianskej Serie A1, La Molisana Magnolia Campobasso.
Reprezentácia.
Mištinová bola súčasťou viacerých slovenských juniorských basketbalových reprezentácií. Debut za seniorské národné družstvo absolvovala v zápase proti Islandu 19. novembra 2016. 
Je dvojnásobnou účastníčkou ME v basketbale žien, bola súčasťou slovenského tímu na ME 2021 v Španielsku (13. miesto) a ME 2023 v Slovinsku (12. miesto).
Osobný život.
18. júla 2020 sa vydala za trénera Jaroslava Praženicu. Po rozvode manželstva od roku 2022 používa rodné priezvisko.
Hráčske štatistiky.
"Neúplné štatistiky. Štatistiky za sezónu 2023/24 aktuálne k 15. 2. 2024."
Železničná stanica Bardejov

Železničná stanica Bardejov je železničná stanica v Bardejove. Leží na trati Prešov – Bardejov. Nie je elektrifikovaná.
Dejiny.
Železnica bola do Bardejova zavedená v roku 1893. Stanica sa mala pôvodne nachádzať asi 4 km od mesta, ale pri výstavbe bola posunutá bližšie. Na stanici boli rušňové remízy.
Doprava a služby.
Stanica má tri dopravné, tri manipulačné a tri ostatné koľaje.
Oľha Jurijivna Jackovecová

Oľha Jurijivna Jackovecová (; * 16. október 1997, Berďansk) je ukrajinská basketbalistka. V súčasnosti hrá v švajčiarskej extralige za tím BC Winterthur a za ukrajinskú basketbalovú ženskú reprezentáciu.
Životopis.
V rokoch 2017-2020 pôsobila Jackovecová v slovenskej extralige v tíme MBK Ružomberok. S klubom získala dve víťazstvá v extralige aj v Slovenskom pohári v sezónach 2018/19 a 2019/20. V sezóne 2019/20 sa stala najproduktívnejšou hráčkou extraligy. Po sezóne prestúpila do švajčiarskeho tímu BC Winterthur. V sezóne 2020/21 dosahovala priemerné štatistiky 17,7 bodu, 8,7 doskoku a 3,1 asistencie na zápas.
Reprezentačná kariéra.
Jackovecová bola súčasťou ukrajinskej reprezentácie na Majstrovstvách Európy v basketbale žien v roku 2017 aj 2019.
Filovírusy

Filovírusy (lat. "Filoviridae") je čeľaď vírusov z radu Mononegavirales. Táto čeľaď v minulosti pozostávala len z jedného rodu filovírus (lat. "Filovirus"), ktorý bol neskôr rozdelený na viacero rodov.
Systematika.
Čeľaď pôvodne pozostávala len z jedného rodu - filovírus (lat. "Filovirus"). Tento bol neskôr rozdelený na dva rody "Marburgvirus" a "Ebolavirus". K týmto rodom neskôr (presnejšie: od roku 2011) pribudli ďalšie 4 rody, takže dnešná systematika (stav december 2020) vyzerá takto:
čeľaď filovírusy ("Filoviridae"):
Charakteristika.
Telá (t.j. tzv. virióny alebo vírusové častice) filovírusov sú obalené a vyzerajú ako rôzne dlhé vlákna s dĺžkou 650 - 1 400 nm a priemerom okolo 80 nm. Majú premenlivý tvar. Obsahujú helické nukleokapsidy, ktoré pozostávajú z proteinového obalu (kapsidu) a obsahujú vírusové nukleové kyseliny. Genóm filovírusu tvorí jednovláknová, negatívne polarizovaná RNA a endogénna RNA polymeráza. Lipoproteín obaľujúci virión obsahuje jeden glykoproteín, ktorý vyčnieva z povrchu viriónu a funguje ako antigén, ktorý sa viaže na receptory hostiteľskej bunky pri infekcii. 
Filovírusy z rodov "Marburgvirus" a "Ebolavirus" sa vyskytujú primárne v strednej, východnej a západnej Afrike, rod "Cuevavirus" bol objavený v Európe. Filovírusy patria medzi najnebezpečnejšie známe ľudské patogény, ale vyskytujú sa aj u iných živočíchov.
Orol (vrch v Kysuckých Beskydách)

Orol (, ) je vrch v Kysuckých Beskydách. Leží približne východne od Čadce a prechádza ním štátna hranica s Poľskom.
Poloha.
Nachádza sa v centrálnej časti pohoria, v geomorfologickom podcelku Rača. Vrch leží na slovensko-poľskej hranici, na rozhraní Žilinského kraja a Sliezskeho vojvodstva. Vedie ním taktiež hranica okresu Čadca a Powiatu żywieckeho a zasahuje na územie obcí Nová Bystrica, Stará Bystrica a Rajcza. Masív sa nachádza v hlavnom hrebeni Kysuckých Beskýd, ktorým vedie rozvodnica povodí Dunaja a Visly. Slovenská, západná a južná časť je odvodňovaná prítokmi Bystrice, severovýchodná časť odvádza vodu prítokmi rieky Sola. Severozápadne na hrebeni leží Malá Rača (), južným smerom vrch Kýčera () a východne sa nachádza Bugaj (). Vrch leží v CHKO Kysuce. 
Opis.
Vrch je súčasťou horského chrbta, ktorý sa tiahne zo severu cez Veľkú a Malú Raču a na vrchole Orla sa stáča východným smerom k vrchu Bugaj. Vedie ním štátna hranica i rozvodie Čierneho a Baltského mora. Juhozápadným smerom vybieha z vrchu mohutná rázsocha Kýčery, končiaca vrchom "Dedová". Vrchol leží zhruba severovýchodne od Starej Bystrice. Západnú časť masívu odvodňuje Klubinský potok, juhovýchodné svahy prítoky Veľkého potoka, ktoré smerujú do Bystrice a následne Kysucou do Váhu. Severovýchodné svahy na poľskom území odvodňuje riečka Racza, ktorá smeruje do rieky Sola.
Výhľady.
Vďaka nadmorskej výške a polohe je z čiastočne odlesnených miest vrchu pekný výhľad na široké okolie. Pozorovať je možné najmä okolité vrchy pohoria, vrátane značnej časti hrebeňa. Pri vhodných podmienkach možno pozorovať mnohé okolité pohoria, pričom jedinečný pohľad je najmä na Krivánsku Fatru, Moravsko-sliezske Beskydy a Sliezske Beskydy, nezriedka však vidieť i Oravské Beskydy, Oravskú Maguru a Tatry.
Prístup.
Vrchol traverzuje hlavná hrebeňovka, preto je potrebné odbočiť z chodníka.
Smile (skupina)

Smile bola anglická rocková skupina založená roku 1968 v Londýne. Zakladajúci členovia kapely boli Brian May (gitara) Tim Staffell (spevák) a Roger Taylor (bicie). Po odchode Tima Staffella v roku 1970 sa k skupine pripojil Freddie Mercury a kapela ďalej pokračovala pod menom Queen. V roku 2018 sa skupina Smile opäť stretla v Abbey Road, aby znovu nahrala nahrávku „Doing All Right“. Toto vydanie bolo použité vo filme Bohemian Rhapsody.
St. John’s (Newfoundland a Labrador)

St. John’s je kanadské mesto, hlavné mesto provincie Newfoundland a Labrador. V sčítaní obyvateľstva v roku 2016 malo 108 860 obyvateľov. Nachádza sa na východnom konci poloostrova Avalon Peninsula na kanadskom ostrove Newfoundland.
Mesto sa rozkladá na 446,04 km² a je najvýchodnejším mestom v Severnej Amerike (s výnimkou Grónska).
Názov mesta je spájaný s dátumom narodenia Jána Krstiteľa, keď mal John Cabot v roku 1497 vplávať do jeho prístavu a s baskickým rybárskym mestečkom rovnakého mena. Je jedným z najstarších miest v Severnej Amerike, na mapách existuje už od roku 1519. Ako mesto bolo oficiálne založené v roku 1888. S okolím mal k 1. júlu 2017 približne 219 207 obyvateľov, St. John’s Metropolitan Area je 20. najväčšia metropolitná oblasť.
Mesto má bohatú históriu, hralo rolu vo francúzskej a indiánskej vojne, americkej vojne za nezávislosť a britsko-americkej vojne v roku 1812.
Taliansky vynálezca Guglielmo Marconi v meste zachytil prvý transatlantický rádiový signál. História a kultúra mesta z neho urobila dôležitú turistickú destináciu.
Barbora Wrzesiński

Bc. Barbora Wrzesiński, rod. Bálintová (* 15. december 1994, Košice) je slovenská profesionálna basketbalistka, hrajúca na pozícii rozohrávačky. V súčasnosti hrá za tím ZVVZ USK Praha v českej extralige ŽBL a za slovenskú ženskú basketbalovú reprezentáciu ako jej kapitánka. Je štvornásobnou držiteľkou ocenenia Basketbalistka roka. S klubom Good Angels Košice je šesťnásobnou víťazkou slovenskej extraligy a päťnásobná víťazka Slovenského poháru, s Arkou Gdyňa dvojnásobnou víťazkou poľskej extraligy a víťazkou poľského pohára aj superpohára, so ZVVZ USK Praha je víťazkou českej ligy.
Životopis.
Barbora Bálintová sa narodila v Košiciach a tam aj začala s basketbalom už vo veku piatich rokov. V roku 2016 obhájila na Ekonomickej fakulte Technickej univerzity v Košiciach bakalársky titul v odbore Financie, bankovníctvo a investovanie.
Športová kariéra.
Košice (20102018).
Bálintová začala v seniorskej ženskej extralige pôsobiť v tíme DANNAX Šport Košice pod trénerom Marošom Kováčikom. V sezóne 2011/2012 postúpila s DANNAX-om nečakane až do semifinále extraligy, kde podľa očakávania tím prehral s Good Angels Košice. Po sezóne DANNAX ohlásil, že nenastúpi do ďalšieho ročníka súťaže a Bálintová prestúpila do konkurenčného Good Angels Košice. V tíme pôsobila šesť sezón a získala s ním šesť majstrovských titulov. Za Good Angels nastupovala aj v Eurolige.
Arka Gdynia (20182021).
V máji 2018 po rozpade tímu Good Angels Bálintová začala svoj prvý zahraničný angažmán v poľskej extralige, keď prestúpila do klubu Arka Gdynia. S klubom uzavrela najprv zmluvu na jeden rok, následne ju predĺžila. Na jeseň 2018 bola Bálintová druhou najlepšou hráčkou Euroligy v štatistike asistencií na zápas. V sezóne 2020/21 mala priemer 10,6 bodu, 3,5 doskoku, 6,9 asistencie a 1,4 zisku na zápas. Kvôli ťažkému priebehu ochorenia COVID-19 však Bálintová časť sezóny musela vynechať.
ZVVZ USK Praha (od 2021).
V máji 2021 Bálintová prestúpila do českého klubu ZVVZ USK Praha.
Slovenská reprezentácia.
Bálintová bola súčasťou viacerých juniorských reprezentačných kategórií. V roku 2013 bola kapitánkou slovenského tímu aj pri účasti na juniorských majstrovstvách Európy. Reprezentačný debut v seniorskom tíme zažila 31. mája 2014 na Veľkej cene Slovenska v zápase proti Nemecku. V roku 2017 bola súčasťou slovenského tímu na Majstrovstvách Európy v basketbale žien. Na turnaji dosahovala priemer 12,4 bodu, 3,3 doskoku a 4,3 asistencie (4. najlepšia hráčka majstrovstiev) na zápas. Od roku 2020 je kapitánkou ženskej reprezentácie.
Osobný život.
V júli 2022 sa vydala za Norberta Wrzesińskeho, fyzioterapeuta klubu Arka Gdynia.
Bugaj

Bugaj () je vrch v Kysuckých Beskydách. Leží nad Novou Bystricou, približne východne od Čadce a prechádza ním štátna hranica s Poľskom.
Poloha.
Nachádza sa v centrálnej časti pohoria, v geomorfologickom podcelku Rača. Vrch leží na slovensko-poľskej hranici, na rozhraní Žilinského kraja a Sliezskeho vojvodstva. Vedie ním taktiež hranica okresu Čadca a Powiatu żywieckeho a zasahuje na územie obcí Nová Bystrica a Rajcza. Masív sa nachádza v hlavnom hrebeni Kysuckých Beskýd, ktorým vedie rozvodnica povodí Dunaja a Visly. Slovenská, južná časť je odvodňovaná prítokmi Bystrice, severná časť odvádza vodu rieke Sola. Susednými vrchmi sú na západe v hrebeni ležiaci Orol (), na juhu vrch Javorina () a na východe, opäť v hlavnom hrebeni ležiaca Javorina (). Vrch leží v CHKO Kysuce. 
Opis.
Vrch je súčasťou horského chrbta, ktorý sa tiahne západo-východným smerom od Veľkej Rače na Rycierovu horu. Vedie ním štátna hranica i rozvodie Čierneho a Baltského mora. Južným smerom vybieha z vrchu rázsocha Javoriny, hlavná hrebeňovka vrch traverzuje severným úpätím poľským územím. Vrchol leží zhruba severne od Novej Bystrice. Južnú časť masívu na slovenskom území odvodňujú prítoky Bystrice, severné svahy odvádzajú vodu riečkou Rycerka do rieky Sola.
Výhľady.
Vďaka nadmorskej výške a polohe je z čiastočne odlesnených miest vrchu výhľad na široké okolie. Pozorovať je možné najmä okolité vrchy pohoria, pričom veľkú časť západného horizontu zaberá masív Veľkej Rače. Pri vhodných podmienkach možno pozorovať okolité pohoria, predovšetkým Oravské Beskydy, Oravskú Maguru a Tatry, Krivánsku Fatru, Kysuckú vrchovinu i Sliezske Beskydy.
Prístup.
Vrchol traverzuje hlavná hrebeňovka, preto je potrebné odbočiť z chodníka.
Al-Walíd

Al-Walíd (iný prepis: al-Valíd) môže byť: